Salföld Község Önkormányzat Képviselő-testületének 13/2007.(XI.5.) önkormányzati rendelete

**Az önkormányzat vagyonáról és a vagyongazdálkodás szabályairól**

Salföld Önkormányzat Képviselő-testülete (a továbbiakban: képviselő-testület) a helyi önkormányzatokról szóló, többször módosított 1990. évi LXV. törvény (a továbbiakban: Ötv.) 16. § (1) bekezdésében kapott felhatalmazás alapján – figyelemmel az Ötv. 79-80. §-aiban, továbbá az államháztartásról szóló, módosított 1992. évi XXXVIII. törvény (a továbbiakban: Áht.) 108-109. §-aiban foglaltakra – Salföld Önkormányzatának (a továbbiakban: önkormányzat) vagyonáról, és a vagyongazdálkodás szabályairól az alábbi rendeletet alkotja.

**A rendelet hatálya**

**1. §**

E rendelet hatálya kiterjed:

*a)* az önkormányzatra, annak szerveire, továbbá az önkormányzat által alapított és tulajdonosi irányítása alatt működő költségvetési szervekre (a továbbiakban: intézmények);

*b)* mindazokra a dolgokra, melyek az önkormányzat tulajdonában vannak, így az ingatlan és ingó dolgokra, vagyoni értékű jogokra, a gazdasági és közhasznú társaságokban az önkormányzatot megillető részesedésekre, valamint az értékpapírokra (a továbbiakban: önkormányzati vagyon).

**Az önkormányzati vagyon**

**2. §**

(1) [[1]](#footnote-1)

(2) [[2]](#footnote-2)

(3) [[3]](#footnote-3)

(4) A törvényben foglaltakon túlmenően korlátozottan forgalomképesek az önkormányzat tulajdonában lévő művészeti alkotások, a gazdasági társaságok használatába adott önkormányzati vagyon, amely magában foglalja az ingó és ingatlan vagyontárgyakat is.

(5) A törzsvagyonba tartozó korlátozottan forgalomképes vagyon olyan gazdasági társaságba apportálható, ahol:

*a)* az önkormányzat által alapított egyszemélyes társaság az önkormányzat, illetve több önkormányzat többségi tulajdonában, vagy többségi irányítása alatt áll, és

*b)* az érintett vagyontárgy jellege szerinti közszolgáltatási feladatot lát, valamint

*c)* az önkormányzat felelőssége nem haladja meg vagyoni hozzájárulásának mértékét.

(6) [[4]](#footnote-4)

(7) [[5]](#footnote-5)

(8)[[6]](#footnote-6) Az önkormányzat

*a)* forgalomképtelen törzsvagyonát az 1. melléklet;

*b)* korlátozottan forgalomképes vagyonát a 2. melléklet;

*c)* üzleti vagyonát a 3. melléklet

tartalmazza.

(9)[[7]](#footnote-7) [[8]](#footnote-8)

**Vagyonnyilvántartás és leltár**

**3. §[[9]](#footnote-9)**

**A tulajdonosi jogok gyakorlása**

**4. §**

(1) A tulajdonosi jogokat a képviselő-testület gyakorolja, a tulajdonjog egyes részjogosítványainak gyakorlásával szerveit és az önkormányzati vagyonkezelőket e rendelet szerint bízza meg.

(2) [[10]](#footnote-10)

(3) [[11]](#footnote-11)

(4) A vagyonkezelő szerv a kezelésében, használatában lévő önkormányzati vagyonnal – az önkormányzat kötelező feladatainak sérelme nélkül – a törvények, és e rendelet keretei között gazdálkodik.

(5) Az önkormányzat a tulajdonában lévő vagyontárgyak hasznosítására, üzemeltetésére, továbbá az önkormányzat tulajdonába kerülő vagyontárgyak létesítésére gazdasági társaságot alapíthat, illetve vagyonát gazdasági társaságban hasznosíthatja.

(6) Amennyiben az önkormányzat olyan gazdasági társaságot alapít, vagy abba tagként, részvényesként belép, amelynek tevékenysége az önkormányzat ellátási felelősségi körébe tartozik, az önkormányzat, illetve több önkormányzat esetén az önkormányzatok együttes tulajdonosi, vagy szavazati aránya 51%-nál kevesebb nem lehet.

(7)[[12]](#footnote-12) Az önkormányzat által alapított gazdasági társaságokban a tulajdonosi jogosítványokat a képviselő-testület nevében a polgármester gyakorolja.

(8) Az önkormányzat kültagként saját nevének betéti társaság, cég nevében történő feltüntetéséhez nem járul hozzá.

(9) Az önkormányzati törzsvagyon állagának megőrzéséről, üzemeltetéséről a képviselő-testület, a képviselő-testület hivatala, az önkormányzat intézményei, illetőleg e vagyontárgyakat üzemeltető gazdasági társaságok útján gondoskodik.

(10) A korlátozottan forgalomképes vagyontárgyak hasznosítására irányuló jogügyletek megkötése esetén a jognyilatkozat megtételére jogosult személy köteles a szerződésben foglaltak teljesítését folyamatosan figyelemmel kísérni.

**Az önkormányzati vagyon hasznosításának nyilvánossága**

**5. §**

(1) Az önkormányzati vagyont 1 000 000 Ft értékhatár felett értékesíteni, a vagyon használatát, illetve a hasznosítás jogát átengedni csak nyilvános (indokolt esetben zártkörű) versenytárgyalás útján a legjobb ajánlatot tevő részére lehet.

(2) Az ingatlan nyilvános értékesítésére, hasznosítására irányuló döntés alapján a képviselő-testület hivatala, ingóság nyilvános értékesítésére, hasznosítására irányuló döntés alapján a vagyonkezelő szerv feladata a versenytárgyalás lebonyolítása.

(3) A szerződés megkötésére a polgármester jogosult.

**Az önkormányzati vagyon értékének meghatározása**

**6. §**

(1) A vagyon értékének megállapítására általában a nyilvántartási érték az irányadó.

(2) Értékesítéskor a vagyon értékét az alábbiak szerint kell megállapítani:

*a)* értékpapír esetén a névérték alapján,

*b)* egyéb ingó és ingatlan vagyon esetén – amennyiben annak nyilvántartási értéke a 100.000,- forintot meghaladja – 6 hónapnál nem régebbi értékbecslés alapján.

(3) Ha a szerződés tárgya több vagyontárgy (vagyontömeg), a rendelet értékhatárra vonatkozó rendelkezéseinek alkalmazásakor a vagyontárgyak együttes értéke az irányadó.

(4) Örökölt vagyon esetén a hagyatéki eljárás során megállapított értéket kell a vagyon értékének tekinteni, amennyiben az adó- és értékbizonyítvány 6 hónapnál nem régebbi.

**Eljárás a tulajdonos képviseletében**

**7. §**

Az önkormányzati vagyont érintő hatósági eljárásban a tulajdonost megillető nyilatkozattételi jogot, továbbá a közigazgatási és bírósági eljárásban az ügyfél jogát a polgármester gyakorolja. Az önkormányzat jogi képviseletének biztosításáról a polgármester gondoskodik.

**Az önkormányzati vagyon ingyenes, vagy kedvezményes átruházása, követelés elengedése**

**8. §**

(1)[[13]](#footnote-13) Az önkormányzati vagyont kedvezményesen átruházni a következő célra lehet:

*a)* meghatározott céllal, más önkormányzatnak,

*b)* kötelezettségvállalással, közérdekű célra,

*c)* közalapítvány javára, alapítványrendeléssel,

*d)* közösségi célra, alapítványi hozzájárulással.

(2) Az önkormányzat és szerve csak az alábbi esetekben mondhat le részben vagy egészben követeléséről:

*a)* csődegyezségi megállapodásban,

*b)* bírói egyezség keretében,

*c)* felszámolási eljárás során, ha a felszámoló által írásban adott nyilatkozat alapján az várhatóan nem térül meg,

*d)* a végrehajtás során nem, vagy csak részben térült meg,

*e)* ha a követelés igazoltan csak veszteséggel (aránytalan költségráfordítással) érvényesíthető,

*f)* kötelezettje nem lelhető fel, s ez dokumentumokkal hitelt érdemlően bizonyított.

**A felajánlott vagyon elfogadása**

**9. §**

(1) Ha a vagyonról az önkormányzat javára lemondtak, ezt a lemondásban megnevezett vagyonkezelő elfogadhatja, feltéve, hogy képes az azzal járó kötelezettségek teljesítésére.

(2) Az önkormányzat részére 500 000 forint értékhatár felett ellenérték nélkül felajánlott vagyon elfogadásához szükség van a képviselő-testület jóváhagyására.

(3) Az önkormányzat részére ellenérték nélkül felajánlott ingatlan elfogadására – értékhatártól függetlenül – a képviselő-testület jogosult.

**Rendelkezés az önkormányzati vagyonnal**

**10. §**

(1) A képviselő-testület hatáskörébe tartoznak az alábbi, vagyonhasznosításra vonatkozó döntések, értékhatártól függetlenül:

*a)* az önkormányzat tulajdonát képező vagyontárgyaknak az önkormányzati vagyon részeibe való besorolása,

*b)* ingatlan vásárlása, cseréje, értékesítésre történő kijelölése, ellenérték nélkül történő felajánlásának elfogadása,

*c)* gazdasági és közhasznú társaságokban fennálló részesedéseinek értékesítésre történő kijelölése, valamint pénzbeli és apport befektetése társaságokba,

*d)* hitel felvétele, illetve annak felvételéhez vagyoni fedezet biztosítékul nyújtása,

*e)* kötvény, váltó kibocsátása és elfogadása,

*f)* kezesség vállalása, egy évet meghaladó lejáratú értékpapír vásárlása,

*g)* gazdasági és közhasznú társaság alapítása,

*h)* társadalmi szervezet, alapítvány létrehozásának engedélyezése, társadalmi szervezethez, alapítványhoz való csatlakozás, hozzájárulás, azok támogatása,

*i)* az önkormányzati vagyon nyilvános értékesítésének, hasznosításának ellenőrzése,

(2) A képviselő-testület minősített többséggel hozott döntése szükséges:

*a)* ingatlan tulajdonjogának ingyenes átruházásához;

*b)* ötmillió forintot meghaladó nyilvántartási értékű önkormányzati vagyon megterheléséhez, elidegenítéséhez;

*c)* korlátozottan forgalomképes vagyon körébe tartozó ingatlan tulajdonjogának átruházásához;

*d)* kétmillió forintot meghaladó hitel felvételéhez.

(3) A (2) bekezdés b) és d) pontjaiban meghatározott esetekben név szerinti szavazást kell tartani.

**11. §**

(1) Az önkormányzati vagyonra vonatkozó egyéb döntések értékhatártól függően az önkormányzat és szervei, valamint a vagyonkezelők hatáskörébe tartoznak.

(2) A képviselő-testület hatáskörébe tartozik

*a)* vagyontárgy vásárlása, az önkormányzat részére ellenérték nélkül felajánlott vagyon elfogadása,

*b)* vagyontárgy értékesítése, a vagyon használatának, illetve a hasznosítás jogának átengedése, cseréje, biztosítékul adása és egyéb módon való megterhelése, a bérleti szerződések, vagyonhasznosítási jogügyletek megkötése,

*c)* behajthatatlan követelések törlése,

*d)* biztosítási szerződések megkötése;

*e)* a (3) bekezdésben meghatározottak azon vagyon tekintetében, amely nem tartozik az önkormányzat intézményeihez mint vagyonkezelő szervekhez;

*f)* kérelemre engedélyezni az önkormányzat által értékesített lakótelkekre vonatkozóan az önkormányzatot megelőző sorrendben a Magyar Állam, illetve hitelintézet jelzálogjogának bejegyzését.

(3) A vagyonkezelő szervezet vezetőjének hatáskörébe tartozik

*a)* a közszolgáltatáshoz nélkülözhető vagyon – egy évet meg nem haladó – határozott időtartamú bérbeadás útján történő hasznosítása,

*b)* a használatában, kezelésében lévő, 50 000 Ft értéket meg nem haladó ingó vagyontárgyak, vagyonértékű jog stb. értékesítése,

*c)* *5 0 000 Ft – a számviteli szabályok szerint számított – egyedi értéket meg nem haladó elavult ingóságok értékesítése,*

*d)* 500 000 Ft értékhatárig ingó vagyontárgy éves költségvetésben jóváhagyott vásárlásának engedélyezése, valamint az éves költségvetésben jóváhagyott beszerzések engedélyezése.

**Záró rendelkezések[[14]](#footnote-14)**

**12. §**

(1) E rendelet 2007. november 5. napján lép hatályba. Hatálybalépésének időpontjával Salföld Önkormányzat Képviselő-testületének 10/2007.(VII.10) rendelete hatályát veszti.

(2) A rendelet kihirdetéséről az SZMSZ előírásai szerinti helyben szokásos módon a körjegyző gondoskodik.

**13. §[[15]](#footnote-15)**

E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvének figyelembevételével készült és azzal összeegyeztethető szabályozást tartalmaz.

Simonné Vitányi Mónika Soltész Attila

polgármester körjegyző

A rendelet kihirdetve: 2007. november 5.

Soltész Attila

körjegyző

Egységes szerkezetbe foglalva: 2022. december 07.

Hatályos: 2022. december 08. napjától

dr. Szabó Tímea

címzetes főjegyző

*1. melléklet a 13/2007. (XI. 5.) önkormányzati rendelethez[[16]](#footnote-16),[[17]](#footnote-17)*

**Forgalomképtelen törzsvagyon**1. **Kizárólagos önkormányzati tulajdonban álló vagyonelemek**

|  |  |  |
| --- | --- | --- |
| **Sorszám** | **Megnevezés/tulajdoni hányad** | **Helyrajzi szám** |
| **1.** | Patak / 1/1 | 055/3 |
| **2. [[18]](#footnote-18)** |  |  |
| **3.** | Árok / 1/1 | 41 |
| **4.** | Közterület / 1/1 | 42 |
| **5.** | Közterület (Petőfi utca) / 1/1 | 67 |
| **6.** | Közterület (Petőfi utca) / 1/1 | 71 |
| **7.** | Út / 1/1 | 72/2 |
| **8.** | Közterület (Petőfi utca) / 1/1 | 75 |
| **9.** | Közterület (Kossuth utca) / 1/1 | 86 |
| **10.** | Buszmegálló, (buszváró) / 1/1 | 106/1 |
| **11.** | Közterület (út) / 1/1 | 106/3 |
| **12.** | Közterület/ 1/1 | 107 |
| **13. [[19]](#footnote-19)** | Közterület / 1/1 | 3/3 |
| **14.[[20]](#footnote-20)** | Közterület / 1/1 | 3/4 |
| **15[[21]](#footnote-21)** | Kivett közterület | 53/1 |
| **16[[22]](#footnote-22)** | Kivett közterület | 53/3 |
| **17[[23]](#footnote-23)** | Kivett közterület | 53/4 |
| **18[[24]](#footnote-24)** | Kivett közterület | 53/5 |
| **19[[25]](#footnote-25)** | Kivett közterület | 53/6 |
| **20[[26]](#footnote-26)** | Kivett közterület | 53/7 |
| **21[[27]](#footnote-27)** | Kivett közterület | 53/8 |
| **22[[28]](#footnote-28)** | Kivett közterület | 53/9 |
| **23[[29]](#footnote-29)** | Kivett közterület | 53/10 |

2. **Nemzetgazdasági szempontból kiemelt jelentőségű nemzeti vagyon**

|  |  |  |
| --- | --- | --- |
| **Sorszám** | **Megnevezés** | **Helyrajzi szám** |
| 1. | Háborús emlékmű |  |
| 2. | Köztéri műalkotások |  |

*2. melléklet a 13/2007. (XI. 5.) önkormányzati rendelethez[[30]](#footnote-30),[[31]](#footnote-31)*

**Korlátozottan forgalomképes vagyonelemek**

|  |  |  |
| --- | --- | --- |
| **Sorszám** | **Megnevezés** | **Helyrajzi szám** |
| **1.** | Orvosi rendelő / 1/1 | 28 |
| **2.** | Kultúrház / 1/1 | 31 |
| **3.** | Közterület / 1/1 | 52 |
| **4.** | Gazdasági épület (Tűzoltószertár) / 1/1 | 115/1 |
| **5.** | Ipartelep / 1/33 | Tapolca 1538/15 |
| **6.** | Ivóvíz hálózat Rákóczi utcai bővítménye | - |

*3. melléklet a 13/2007. (XI. 5.) önkormányzati rendelethez[[32]](#footnote-32),[[33]](#footnote-33)*

**Üzleti vagyon**

|  |  |  |
| --- | --- | --- |
| **Sorszám** | **Megnevezés** | **Helyrajzi szám** |
| **1.** | Erdő / 1/1 | 017/9 |
| **2.** | Szántó / 1/1 | 017/17 |
| **3.** | Szántó / 1/1 | 025/5 |
| **4.** | Út / 1/1 | 025/33 |
| **5.** | Rét / 2567/4459 | Kékkút 032/2 |
| **6.** | Erdő / 150/831 | 035/7 |
| **7.** | Erdő, legelő / 2080/114390 | 035/27 |
| **8.[[34]](#footnote-34)** | Rét | 053/2 |
| **9.** | Saját használatú út / 1/1 | 065/2 |
| **10.** | Legelő és út / 1/1 | 071/4 |
| **11.** | Rét / 1/1 | 083/2 |
| **12.** | Legelő / 1/1 | 090/3 |
| **13.** | Szántó / 1/1 | 090/7 |
| **14.** | Legelő / 1/1 | 090/13 |
| **15.** | Legelő / 1/1 | 090/14 |
| **16.** | Szántó, Erdő / 1/1 | 090/27 |
| **17.** | Erdő / 1/1 | 090/32 |
| **18.** | Legelő / 1/1 | 090/37 |
| **19.** | Szántó / 1/1 | 090/39 |
| **20.** | Út / 1/1 | 090/46 |
| **21.** | Szántó / 1/1 | 093/7 |
| **22.** | Beépítetlen terület / 64/576 | 29 |
| **23.[[35]](#footnote-35),[[36]](#footnote-36)** | Kivett lakóház, udvar | 66 |
| **24.** | Beépítetlen terület (Rákóczi utca) / 1/1 | 117 |
| **25.[[37]](#footnote-37)** |  |  |
| **26.** | Közforgalom elől elzárt magánút / 1/12 | Badacsonytomaj2900/11 |
| **27.** | Ipartelep / 1340/36001 | Badacsonytomaj2900/12 |

1. Hatályon kívül helyezte a 8/2013. (V. 21.) önkormányzati rendelet, hatálytalan 2013. május 22. napjától [↑](#footnote-ref-1)
2. Hatályon kívül helyezte a 8/2013. (V. 21.) önkormányzati rendelet, hatálytalan 2013. május 22. napjától [↑](#footnote-ref-2)
3. Hatályon kívül helyezte a 8/2013. (V. 21.) önkormányzati rendelet, hatálytalan 2013. május 22. napjától [↑](#footnote-ref-3)
4. Hatályon kívül helyezte a 8/2013. (V. 21.) önkormányzati rendelet, hatálytalan 2013. május 22. napjától [↑](#footnote-ref-4)
5. Hatályon kívül helyezte a 8/2013. (V. 21.) önkormányzati rendelet, hatálytalan 2013. május 22. napjától [↑](#footnote-ref-5)
6. Beiktatta a 8/2013. (V. 21.) önkormányzati rendelet, hatályos 2013. május 22. napjától [↑](#footnote-ref-6)
7. Hatályon kívül helyezte a 8/2013. (V. 21.) önkormányzati rendelet, hatálytalan 2013. május 22. napjától [↑](#footnote-ref-7)
8. Módosította az 5/2009. (VI.02.) sz. rendelet [↑](#footnote-ref-8)
9. Hatályon kívül helyezte a 8/2013. (V. 21.) önkormányzati rendelet, hatálytalan 2013. május 22. napjától [↑](#footnote-ref-9)
10. Hatályon kívül helyezte a 8/2013. (V. 21.) önkormányzati rendelet, hatálytalan 2013. május 22. napjától [↑](#footnote-ref-10)
11. Hatályon kívül helyezte a 8/2013. (V. 21.) önkormányzati rendelet, hatálytalan 2013. május 22. napjától [↑](#footnote-ref-11)
12. Módosította a 8/2013. (V. 21.) önkormányzati rendelet, hatályos 2013. május 22. napjától [↑](#footnote-ref-12)
13. Módosította a 8/2013. (V. 21.) önkormányzati rendelet, hatályos 2013. május 22. napjától [↑](#footnote-ref-13)
14. A „Záró rendelkezések” alcím címét a Salföld Község Önkormányzata Képviselő-testületének 14/2022. (XII. 7.) önkormányzati rendelete 1. §-a iktatta be. [↑](#footnote-ref-14)
15. Módosította a 8/2009. (IX.15.) sz. rendelet [↑](#footnote-ref-15)
16. Beiktatta a 8/2013. (V. 21.) önkormányzati rendelet, hatályos 2013. május 22. napjától [↑](#footnote-ref-16)
17. Módosította a 10/2016. (IX. 30.) önkormányzati rendelet 1. §-a, hatályos 2016. október 1. napjától [↑](#footnote-ref-17)
18. Hatályon kívül helyezte a 2/2020. (II. 19.) önkormányzati rendelet 2. §-a, hatálytalan 2020. február 20. napjától [↑](#footnote-ref-18)
19. Kiegészítette a 2/2020. (II. 19.) önkormányzati rendelet 1. §-a, hatályos 2020. február 20. napjától [↑](#footnote-ref-19)
20. Kiegészítette a 2/2020. (II. 19.) önkormányzati rendelet 1. §-a, hatályos 2020. február 20. napjától [↑](#footnote-ref-20)
21. Az 1. melléklet 1. pontjában foglalt táblázat 15. sorát a Salföld Község Önkormányzata Képviselő-testületének 14/2022. (XII. 7.) önkormányzati rendelete 2. § (1) bekezdése iktatta be. [↑](#footnote-ref-21)
22. Az 1. melléklet 1. pontjában foglalt táblázat 16. sorát a Salföld Község Önkormányzata Képviselő-testületének 14/2022. (XII. 7.) önkormányzati rendelete 2. § (1) bekezdése iktatta be. [↑](#footnote-ref-22)
23. Az 1. melléklet 1. pontjában foglalt táblázat 17. sorát a Salföld Község Önkormányzata Képviselő-testületének 14/2022. (XII. 7.) önkormányzati rendelete 2. § (1) bekezdése iktatta be. [↑](#footnote-ref-23)
24. Az 1. melléklet 1. pontjában foglalt táblázat 18. sorát a Salföld Község Önkormányzata Képviselő-testületének 14/2022. (XII. 7.) önkormányzati rendelete 2. § (1) bekezdése iktatta be. [↑](#footnote-ref-24)
25. Az 1. melléklet 1. pontjában foglalt táblázat 19. sorát a Salföld Község Önkormányzata Képviselő-testületének 14/2022. (XII. 7.) önkormányzati rendelete 2. § (1) bekezdése iktatta be. [↑](#footnote-ref-25)
26. Az 1. melléklet 1. pontjában foglalt táblázat 20. sorát a Salföld Község Önkormányzata Képviselő-testületének 14/2022. (XII. 7.) önkormányzati rendelete 2. § (1) bekezdése iktatta be. [↑](#footnote-ref-26)
27. Az 1. melléklet 1. pontjában foglalt táblázat 21. sorát a Salföld Község Önkormányzata Képviselő-testületének 14/2022. (XII. 7.) önkormányzati rendelete 2. § (1) bekezdése iktatta be. [↑](#footnote-ref-27)
28. Az 1. melléklet 1. pontjában foglalt táblázat 22. sorát a Salföld Község Önkormányzata Képviselő-testületének 14/2022. (XII. 7.) önkormányzati rendelete 2. § (1) bekezdése iktatta be. [↑](#footnote-ref-28)
29. Az 1. melléklet 1. pontjában foglalt táblázat 23. sorát a Salföld Község Önkormányzata Képviselő-testületének 14/2022. (XII. 7.) önkormányzati rendelete 2. § (1) bekezdése iktatta be. [↑](#footnote-ref-29)
30. Beiktatta a 8/2013. (V. 21.) önkormányzati rendelet, hatályos 2013. május 22. napjától [↑](#footnote-ref-30)
31. Módosította a 10/2016. (IX. 30.) önkormányzati rendelet 1. §-a, hatályos 2016. október 1. napjától [↑](#footnote-ref-31)
32. Beiktatta a 8/2013. (V. 21.) önkormányzati rendelet, hatályos 2013. május 22. napjától [↑](#footnote-ref-32)
33. Módosította a 10/2016. (IX. 30.) önkormányzati rendelet 1. §-a, hatályos 2016. október 1. napjától [↑](#footnote-ref-33)
34. A 3. mellékletben foglalt táblázat 8. sora a Salföld Község Önkormányzata Képviselő-testületének 14/2022. (XII. 7.) önkormányzati rendelete 2. § (2) bekezdésével megállapított szöveg. [↑](#footnote-ref-34)
35. Hatályon kívül helyezte 18/2017. (XII. 04.) önkormányzati rendelet 1. §-a, hatályos 2017. december 05. napjától [↑](#footnote-ref-35)
36. A 3. mellékletben foglalt táblázat 23. sorát a Salföld Község Önkormányzata Képviselő-testületének 14/2022.   
    (XII. 7.) önkormányzati rendelete 2. § (2) bekezdése iktatta be. [↑](#footnote-ref-36)
37. A 3. mellékletben foglalt táblázat 25. sorát a Salföld Község Önkormányzata Képviselő-testületének 14/2022.   
    (XII. 7.) önkormányzati rendelete 3. § d) pontja hatályon kívül helyezte. [↑](#footnote-ref-37)